section_heading: Karlovačko područje
paragraph_text: Prethodne padaline i visoke temperature za ovaj dio godine podigle su razinu Kupe na rekordne razine. Posebno je bilo ugroženo Karlovačko područje i tok Kupe nizvodno, prema Sisku. U noći s 12. na 13. veljaču Kupa je dosegnula vodostaj kakav nije zabilježen već 40 godina, od +827 cm, a Korana je bila na +821 cm. Visoke vode, namočeni nasipi i nedovršeni sustav obrane od poplave uzrokovali su plavljenje naselja Brodarci, Hrnetić, Drežnik, Mekušje, Logorište, Gradac, Koritinja i Šišljavić<ref> na karlovačkom području. Velike količine vode na pojedinim lokalnim prometnicama dovele su do njihova zatvaranja.